สวัสดี​ค่ะ หนูเริ่มกินยาคุมแผงแรกตอนมีปจด.วันแรกจนหมดปจด.แล้วหนูก็กินต่อมาเรื่อยๆจนถึงประมาณเม็ดที่14-15ได้คะแล้วหนูลืมกินและไปมีอะไรกับแฟนหลั่งในพอคืนต่อมาหนูก็กินยาเม็ดที่หนูลืมพร้อมกับยาเม็ดที่ตรงกับวันนั้น แล้วก็มีอะไรกับแฟนแตกในเหมือนเดิมคะแต่คราวนี้มันมีกลิ่นไม่พึงประสงค์ออกมาจากช่องคลอด พร้อมกับมีตกขาวสีออกขาวขุ่นๆเหลืองๆค่ะ แต่บางครั้งก็มีเลือดปนมานิดหน่อย หนูก็คิดว่าหนูปจด.มาแต่ก็ไม่ใช่คะอาการแบบนี้หนูเป็นอะไรค่ะ
สวัสดีค่ะ Sasikarn Na Bangchangการลืมกินยาคุมแบบแผงรายเดือนไป 1 วันนั้น ให้กินชดเชยทันทีที่นึกได้ และกินเม็ดที่เหลือในแผงต่อไปตามปกติ หากทำได้ดังนี้ ประสิทธิภาพของยาจะยังใกล้เคียงกับปกติมาก โอกาสตั้งครรภ์มีได้น้อยค่ะจากที่กล่าวมา ที่มีการกินชดเชยไปแล้วนั้น จึงมีโอกาสตั้งครรภ์ได้น้อย แนะนำการกินยาคุมแบบแผงต่อเนื่องทุกวันจนหมดแผงการมีกลิ่นไม่พึงประสงค์และตกขาวสีขุ่นเหลืองออกจากช่องคลอด ไม่ใช่อาการที่จำเพาะเจาะจงใดๆต่อการตั้งครรภ์ค่ะ อาจจะเป็นการติดเชื้อที่ช่องคลอดหรือปากมดลูก หรือการระคายเคืองใดๆในช่องคลอดมากกว่า แต่หากมีเลือดออกผิดปกติร่วมด้วย อาจเป็นผลข้างเคียงที่เกิดได้ระหว่างกินยาคุม หรือเป็นการติดเชื้อที่ช่องคลอดหรือปากมดลูก การฉีกขาดของอวัยวะเพศ แนะนำสังเกตอาการต่อไปอย่างใกล้ชิด หากยังมีเลือดออกมากต่อเนื่อง ตกขาวสีและกลิ่นผิดปกติไป ควรไปตรวจกับแพทย์ให้ได้สาเหตุที่แน่ชัด เบื้องต้นงดการมีเพศสัมพันธ์ ไม่สวนล้างช่องคลอด